የሳውዲ ተመላሾችን በተቀናጀ  ሁኔታ ለመቀበል ጥረቶች  እየተካሄዱ መሆኑን የውጭ  ጉዳይ  ሚኒስቴር አስታወቀ
ከሳውድ አረቢያ ተመላሽ  ኢትዮጵያውያንን  በተቀናጀ ሁኔታ ለመቀበል  ጥረቶች እየተካሄዱ  መሆኑን  የውጭ  ጉዳይ ሚኒስቴር  አስታወቀ ።የውጭ ጉዳይ ሚኒስትር ዶክተር ወርቅነህ ገበየሁ በሳውዲአረቢያ የሚገኙ ዜጎች  ወደአገራቸው  እንዲመለሱ ለማድረግ የተቋቋመውን ኮሚቴ ባወያዩበት ወቅት  እንደገለጹት ከሳውዲ ተመላሽ ስደተኞች  ምንም እንግልት ሳይደርስባቸው ወደ አገራቸው እንዲገቡ ዘርፈ  ብዙ  ጥረት ማድረግ ያስፈልጋል ።ከተለያዩ የፌደራል መሥሪያ ቤቶችና የክልል መንግሥታት የተውጣጣው ብሔራዊ ኮሚቴም  የመኖሪያ ፈቃድ የሌላቸው የሳውዲ ስደተኞች ወደ ትውልድ አገራቸው እንዲመለሱ እየሠራ እንደሚገኝ በውይይቱ ተገልጿል ።ከሳውዲ ተመላሾችን የሚያስተናግደው ብሔራዊ  ኮሚቴ ዜጎች  እንግልት ሳይደርስባቸው አስፈላጊ ነገሮች  ተሟልቶላቸው ወደ አገር ውስጥ  እንዲገቡ ለማድረግ የሠራተኛናማህበራዊ ጉዳይ ፣የፋይናንስና ኢኮኖሚ ትብብር ፣ የትራንስፖርት ዘርፎችና  የክልል መስተዳድሮች ጋር በመቀናጀት እንቅስቃሴ እየተደረገ ነው ።በዕየዕለቱ ከሳውዲ አረቢያ ወደ አገራቸው የሚመለሱ ዜጎች ቁጥር በየቀኑ እያደገ መምጣቱ በውይይቱ  የተጠቆመ ሲሆን በአማካኝ በቀን 400 የሚቆጠሩ ዜጎች ወደ ትውልድ አገራቸው እየተመለሱ መሆኑ በመግለጫው ተመልክቷል ።በተጨማሪም  ከሳውዲ አረቢያ ወደ አገር ውስጥ  ለሚገቡ  የስደት  ተመላሾች 21 የሚሆኑ የንብረት አይነቶች ከቀረጥ ነፃ እንዲያሰገቡ በተፈቀደው መሠረት  የተለያዩ  እቃዎቻቸውን እንዲያስገቡ  እየተደረገ ነው፡፡ 